《汴上有怀李易初》
宋代·贺铸

何处经行特惘然，津头曾送木兰船。
桃花春水生前夜，杨柳秋风忆故年。
驿路尺书疑断绝，官仓斗米愧留连。
飘颻复作江湖计，从此长安是日边。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。